孟甲孟乙好蓄古錢因示以詩
作者：王十朋
朝代：宋

paragraphs: 世人多好錢，今汝獨好古。
書中閲平準，壁上按圖譜。
廣拾漢五銖，遠及周九府。
惜哉生我家，此物罕曾覩。
百中時得一，喜笑見眉宇。
所蓄雖不多，其志頗可取。
閭閻富家子，繞床堆阿堵。
一字不識丁，碌碌何足數。
更宜移此力，典墳讀三五。
縱未到聖賢，定可過乃父。